SUSITARIMAS DĖL SUTARTIES KEITIMO PAGAL VPĮ 89 STR. 1 D. 5 p.

SUSITARIMAS

DĖL 2022-11-04 VIEŠOJO PIRKIMO SUTARTIES NR. VPS-41 „Parodų rūmų, Vokiečių g. 2, Vilniuje, kapitalinio remonto ir tvarkybos darbai“

PAKEITIMO

2024-03-25 Nr.VPS-12

 **UAB „HSC Baltic“ (toliau - Rangovas)**, atstovaujama Gen. direktoriaus Rimvydo Beržonskio, veikiančio pagal bendrovės įstatus, ir

 **BĮ Šiuolaikinio meno centras** (toliau - Užsakovas), atstovaujama direktoriaus Kęstučio Kuizino, veikiančio pagal įstatus,

 toliau kartu šiame susitarime Rangovas ir Užsakovas vadinami „Šalimis“, o kiekvienas atskirai - „Šalimi“,

 ATSIŽVELGDAMOS Į TAI, KAD:

 A. Šalys 2022-11-04 sudarė viešojo pirkimo pagrindinę sutartį Nr. VPS-41 „Parodų rūmų, Vokiečių g. 2, Vilniuje, kapitalinio remonto ir tvarkybos darbai (preliminarioji sutartis)“ (toliau – Sutartis). Rangos sutartis visa apimtimi įsigaliojo 2022-11-19, t. y. nuo sekančios dienos, kai Rangovas pateikė Sutarties įvykdymo užtikrinimą (Atlikimo laidavimo draudimo raštas Nr. AT 99076).

 B. Vadovaujantis Sutarties Bendrųjų sąlygų 11.5.1 punktu, Užsakovas turi teisę sustabdyti visus Darbus arba Dalies Darbus, pranešdamas Rangovui, nurodydamas tikslų arba apytikslį terminą, kuriam sustabdo visus Darbus arba Dalies Darbus (jeigu įmanoma), ir nurodydamas sustabdymo priežastis. Remiantis šiomis nuostatomis Užsakovas 2023-03-27 raštu Nr. S-73 nurodė Rangovui nepradėti vykdyti darbų, kurie Sutarties priede Nr. 4 „Darbų kainų žiniaraštis“ pažymėti, kaip finansuojami Viešųjų investicijų plėtros agentūros (žr. VIPA finansavimas). Atsižvelgiant į nurodytų darbų sustabdymą negalėjo būti vykdomi ir kiti technologiškai susiję darbai. Stabdomų darbų apimtį patvirtino statybų proceso dalyviai pasirašydami stabdomų darbų apimties nustatymo protokolą Nr. 1 (pridedama).

 Darbų sustabdymą Užsakovas panaikino 2023-04-25 raštu Nr. S-97 „Dėl darbų sustabdymo panaikinimo“, nurodant, kad darbų sustabdymas paliekamas tik šiems darbams:

- Langų ardymo darbai.

- Sutapdintų stogų ir parapetų ardymo ir įrengimo darbai virš patalpų 2-1 ir 2-11.

- ŠVOK sprendiniai patalpoje 1-17.

 Dėl 2023-03-27 raštu Nr. S-73 sustabdytų darbų ir kitų nenumatytų aplinkybių negalėjo būti vykdoma darbų dalis, kuri buvo išvardinta 2023-08-29 stabdomų darbų apimties nustatymo protokole Nr. 1 (pridedama) ir kurių sustabdymas buvo patvirtintas pasirašant Šalių 2023-08-30 susitarimą Nr. VPS-32 dėl Sutarties neesminio keitimo. Pastaruoju Sutarties pakeitimu, Rangovas įsipareigojo darbus pabaigti iki 2023-12-31, neįskaitant Sutarties 7.1.1.11 p. numatytų Statybos užbaigimo procedūrų ir Statybos užbaigimo akto gavimo. Tai trumpesnis darbų atlikimo terminas nei Rangovui priklausytų po sustabdytų darbų atnaujinimo.

 Rangovas įsipareigojimo darbus pabaigti iki 2023-12-31 neįvykdė dėl objektyvių priežasčių, kurios nurodytos ir patvirtintos visų statybos proceso dalyvių stabdomų darbų apimties nustatymo protokole Nr. 2 (pridedama).

Vadovaujantis Sutarties Bendrųjų sąlygų 11.5.4 punktu, visų darbų, ar dalies darbų sustabdymo atveju atitinkamų darbų terminų skaičiavimas taip pat yra sustabdomas. Vadovaujantis Sutarties Bendrųjų sąlygų 11.5.7 punktu, sustabdytų darbų terminų skaičiavimas atnaujinamas tą dieną, kada Rangovas atnaujina Statybos darbus arba nelieka pagrindo Rangovui stabdyti darbus.

Atsižvelgiant į darbų sustabdymo ir jų atnaujinimo terminus nurodytus dalyvių stabdomų darbų apimties nustatymo protokole Nr. 2, turi būti pakeičiamas Sutarties Specialiųjų sąlygų 10.3 punktas.

 E. Sutarties 25.1 punkte numatyta, kad Sutartyje ir įstatymuose aiškiai nurodytais atvejais Sutartis gali būti keičiama, Šalims sudarant Susitarimą pagal priede Nr. 14 pateiktą formą.

 F. Vadovaujantis VPĮ 89 straipsnio 1 dalies 5 punktu, Sutartis gali būti keičiama neatliekant naujos pirkimo procedūros, kai pakeitimas, neatsižvelgiant į jo vertę, nėra esminis, kaip nustatyta VPĮ 89 straipsnio 4 dalyje. Pakeitimas sutarties galiojimo laikotarpiu laikomas esminiu, kai juo pakeičiamas pirkimo sutarties bendrasis pobūdis. Minėtame VPĮ straipsnyje nurodyta, jog bet kuriuo atveju esminiais pirkimo sutarties pakeitimais laikomi tokie pakeitimai, kai tenkinama bent viena iš šių sąlygų:

 *„1) pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų;*

 *2) dėl pakeitimo ekonominė pirkimo sutarties ar preliminariosios sutarties pusiausvyra pasikeičia tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje;*

 *3) dėl pakeitimo labai padidėja pirkimo sutarties ar preliminariosios sutarties apimtis;*

 *4) kai tiekėją, su kuriuo sudaryta pirkimo sutartis ar preliminarioji sutartis, pakeičia naujas tiekėjas dėl kitų priežasčių, negu VPĮ 89 straipsnio 1 dalies 4 punkte nurodytos priežastys“*.

 G. Šiuo susitarimu patvirtinamas Sutarties pakeitimas neatitinka nei vienos iš aukščiau nurodytų esminio sutarties pakeitimo sąlygų.

 ŠALYS SUSITARIA:

 1. SUTARTIES SĄLYGŲ PAKEITIMAS

 1.1. Šiuo susitarimu Užsakovas patvirtina darbų sustabdymą ir jų atnaujinimą tokiomis datomis, kokios nurodytos stabdomų darbų apimties nustatymo protokole Nr. 2.

1.2. Vadovaujantis tuo, kas išdėstyta šio Susitarimo preambulėje, Sutarties Specialiųjų sąlygų 10.3 punktas *„Visų darbų galutinis terminas (1.1.12 p.) - Visų darbų (neįskaitant Sutarties 7.1.1.11 p. numatytų Statybos užbaigimo procedūrų ir Statybos užbaigimo akto gavimo) galutinis terminas (1.1.12 p.) - 2023-12-31“* yra keičiamas taip:

*„Visų darbų galutinis terminas (1.1.12 p.) – Darbai turi būti pabaigti ne vėliau nei per Sutarties Specialiųjų sąlygų priede Nr. 15 „Neatliktų darbų sąrašas“ stulpelyje „Darbų atlikimo pabaiga“ nurodytomis datomis. Tiems darbams, kuriems Neatliktų darbų sąraše stulpelyje „Suskaičiuotas darbų atlikimo terminas“ darbų atlikimo data nurodyta vėlesnė nei 2024-05-31, nustatomas darbų atlikimo galutinis terminas 2024-05-31. Darbų, kurie nėra nurodyti Neatliktų darbų sąraše, atlikimo galutinis terminas 2023-12-31.“.*

Vadovaujantis Sutarties 25.1 p., numatančiu, jog, jeigu keičiamas Specialiųjų sąlygų turinys, kaskart Užsakovas turi parengti naują Specialiųjų sąlygų versiją ir joje įrašyti versijos eilės numerį bei įsigaliojimo datą, prie šio Susitarimo pridedama atnaujinta Specialiųjų sąlygų versija.

 1.3. Sutarties kaina ir kitos Sutarties nuostatos, nenurodytos šio susitarimo dėl Sutarties pakeitimo 1.1 ir 1.2 punktuose nekeičiamos.

 2. KITOS NUOSTATOS

 2.1. Susitarimas įsigalioja, kai jį pasirašo abi Sutarties Šalys.

 2.2. Susitarimas laikomas neatskiriama Sutarties dalimi.

 2.3. Susitarime naudojamų sąvokų reikšmės atitinka Sutartyje pateiktus sąvokų apibrėžimus.

2.4. Per 5 darbo dienas nuo susitarimo pasirašymo Rangovas pateikia Užsakovui pratęstą Sutarties įvykdymo užtikrinimą Nr. AT 99076 arba naują Sutarties įvykdymo užtikrinimą, atitinkantį Sutarties 13 skyriaus reikalavimus, kuris galiotų tiek kiek nurodyta Sutarties Bendrųjų sąlygų 13.2.9 punkte, t. .y. 13.2.9. Sutarties įvykdymo užtikrinime nurodytas jo galiojimo terminas turi būti ne trumpesnis negu 30 dienų po numatomos viso Objekto (paskutiniosios Dalies) Darbų perdavimo-priėmimo akto sudarymo dienos. Rangovas privalo užtikrinti, kad Sutarties įvykdymo užtikrinimas galiotų ir būtų teisiškai įvykdomas nuo jo išdavimo dienos iki tol, kol sueis 30 dienų terminas po to, kai užbaigus visus Darbus bus sudarytas Darbų perdavimo-priėmimo aktas.

 2.7. Susitarimas pasirašomas Šalių atstovų elektroniniais parašais.

3. SUSITARIMO PRIEDAI

 3.1. Stabdomų darbų apimties nustatymo protokolas Nr. 2.

 3.2. Specialiųjų sąlygų versija v3 (su priedu Nr. 15 „Neatliktų darbų sąrašas“).

 ŠALIŲ JURIDINIAI ADRESAI, REKVIZITAI IR PARAŠAI

**RANGOVAS** **UŽSAKOVAS**

**UAB „HSC Baltic“** **BĮ „Šiuolaikinio meno centras“**

Gabijos g. 32, 06155 Vilnius Vokiečių g. 2, 01130 Vilnius

Juridinio asmens kodas 300130281 Juridinio asmens kodas 291424950

PVM mokėtojo kodas LT100001802611    PVM mokėtojo kodas LT914249515

Banko sąsk. Nr. LT07 7044 0600 0772 9902 Banko sąsk.Nr. LT114010051003260562

Bankas SEB Bankas Bankas Luminor Bank

Tel. (8 5) 65033527   Tel. (8 5) 262 98 91‬

El. p. a.chlebnikovas@hsc.lt    El. p. info@cac.lt

Rimvydas Beržonskis Kęstutis Kuizinas

Gen. Direktorius Direktorius